Source: https://www.krakovany.sk/?p=35976
Timestamp: 2019-10-15 18:53:28+00:00
Document Index: 1903396

Matched Legal Cases: ['§16', '§16', '§ 16', '§ 9', '§ 18', '§ 17', '§ 10', '§ 15']

Zápisnica z rokovania obecného zastupiteľstva 04/2019 | Obec Krakovany
Zápisnica z rokovania obecného zastupiteľstva 04/2019
Zápisnica zo zasadnutia Obecného zastupiteľstva v Krakovanoch konaného dňa 26. júna 2019 v zasadačke OcÚ Krakovany
Návrh VZN č. 1/2019 o výške mesačného príspevku na čiastočnú úhradu výdavkov škôl a školských zariadení na území obce Krakovany
Záverečný účet a výročná správa Obce Krakovany za rok 2018, stanovisko kontrolóra k záverečnému účtu.
Žiadosť o zámenu pozemkov – PaedDr. Vladimír Mihálik a Mgr. Helena Miháliková.
Predajňa potravín Stráže
K predloženému programu poslanci nemali žiadne pripomienky. Starosta obce dal za program hlasovať. Hlasovaním za:5, proti:0, zdržal sa hlasovania:0, nehlasoval:0 bol program zasadnutia obecného zastupiteľstva schválený.
Za overovateľov zápisnice zo zasadnutia OZ starosta navrhol poslancov Mgr. Juraja Filu a Ing. Slavomíra Ťupeka. Poslanci tento návrh hlasovaním za:5, proti:0, zdržal sa hlasovania:0, nehlasoval:0, schválili.
Starosta obce vykonal kontrolu uznesení č. 27/3/2019-35/3/2019 zo dňa 23. mája 2019.
Overovateľov zápisnice Pavla Klinovského a Ing. Petra Seitlera – podané
Kontrolu uznesení č. 13/2/2019-26/2/2019 zo dňa 28. marca 2019 – podané
Vyúčtovanie dotácie Hobby stretnutí za rok 2018 – podané
Žiadosť o ukončenie nájmu obecného bytu č. 2 Lucie Žákovej – podané
Žiadosť o dobudovanie komunikácie na Veternej ulici s konštatovaním, že urobí sa len najnutnejšia údržba chodníka spevnením a zasypaním sutinou. – podané
Obecné zastupiteľstvo sa opätovne bude touto žiadosťou zaoberať na najbližšom zasadnutí obecného zastupiteľstva v júni. – podané
Informácie starostu – podané
Podanie žiadosti na rekonštrukciu požiarnej zbrojnice 3. etapa – zateplenie budovy a spolufinancovania vo výške najmenej 5% z celkových výdavkov – podané
Interpelácie poslancov – podané
Poslanci kontrolu uznesení hlasovaním za: 5, proti:0, zdržal sa hlasovania:0, nehlasoval:0, zobrali na vedomie.
K bodu č.4 – Návrh VZN č. 1/2019 o výške mesačného príspevku na čiastočnú úhradu výdavkov škôl a školských zariadení na území obce Krakovany
Starosta obce predložil návrh VZN č. 1/2019 . Týmto VZN sa určuje výška príspevku za pobyt dieťaťa v materskej škole, na činnosť školského klubu detí a na čiastočnú úhradu nákladov v školskej jedálni. V návrhu VZN bola na výšku príspevku za pobyt dieťaťa v materskej škole 10,- eur a výška príspevku v školskom klube 5,- eur. výška príspevkov bola navýšená o 1,- euro. Starosta obce urobil krátky prieskum výšky príspevkov v okolitých obciach a vzhľadom k tomu že v našich zariadeniach nebola výška príspevku menená od roku 2012 navrhol príspevok za pobyt v materskej škole na 12,- eur a v školskom klube pri základnej škole na 7,- eur. Poslanci s návrhom starostu na výšku príspevkov v materskej a základnej škole súhlasili.
Výška príspevku na čiastočnú úhradu nákladov v školskej jedálni je stanovená podľa finančného pásma, ktoré určuje náklady na nákup potravín na jedlo podľa vekových kategórií stravníkov. Finančné pásma stanovuje Ministerstvo školstva, vedy, výskumu a športu Slovenskej republiky. Žiadne ďalšie pripomienky a návrhy k VZN č.1/2019 poslanci nepredložili. Starosta obce dal za pozmenený návrh VZN č.1/2019 hlasovať. Hlasovaním za:5, proti:0, zdržal sa hlasovania:0, nehlasoval:0, bolo VZN č.1/2019 schválené.
K bodu č. 5 – Záverečný účet a výročná správa Obce Krakovany za rok 2018, stanovisko kontrolóra k záverečnému účtu.
Kontrolórka obce v stručnosti oboznámila poslancov so Záverečným účet Obce Krakovany za rok 2018. Rozobrala niektoré položky rozpočtového hospodárenie za rok 2018. Zapisovateľka prečítala Správu audítora o overení účtovnej závierky za rok 2018 v ktorej audítorka konštatuje, že účtovná závierka poskytuje pravdivý a verný obraz finančnej situácie obce Krakovany k 31. decembru 2018 a výsledky jej hospodárenia za rok končiaci je k uvedenému dátumu v súlade so zákonom o účtovníctve. Kontrolórka obce, Ing. Elena Podmaková predniesla Stanovisko k záverečnému účtu za rok 2018. V závere konštatovala, že záverečný účet Obce Krakovany je spracovaný v súlade s príslušnými ustanoveniami §16 zákona o rozpočtových pravidlách územnej samosprávy a obsahuje všetky predpísané náležitosti podľa §16 ods. 5 citovaného zákona. V zmysle § 16 ods. 8 zákona o rozpočtových pravidlách územnej samosprávy kontrolórka odporúča obecnému zastupiteľstvu uzatvoriť prerokovanie návrhu záverečného účtu Obce Krakovany za rok 2018 výrokom – celoročné hospodárenie schvaľuje bez výhrad. Poslanci k Záverečnému účtu Obce Krakovany za rok 2018 nemali žiadne pripomienky. Starosta obce dal hlasovať. Hlasovaním za:5, proti :0, zdržal sa hlasovania:0, nehlasoval:0, bol záverečný účet obce za rok 2018 a prebytok rozpočtu na tvorbu rezervného fondu schválený bez výhrad a Stanovisko Hlavného kontrolóra k záverečnému účtu a správu audítora o overení účtovnej závierky za rok 2018 poslanci zobrali na vedomie.
Výročnú správu obce dostali poslanci v materiáloch v elektronickej podobe. Na zasadnutí sa už nečítala. Výročná správa kopíruje ekonomické ukazovatele záverečného účtu doplnená o smerovanie obce a demografické údaje o obyvateľoch, zamestnancoch a podobne. Výročná správa sa berie na vedomie. K predloženému materiálu poslanci nemali žiadne pripomienky. Hlasovaním za:5, proti:0, zdržal sa hlasovania:0, nehlasoval:0, poslanci Výročnú správu obce za rok 2018 a Správu audítora k individuálnej účtovnej závierke a výročnej správe zobrali na vedomie.
K bodu č. 6 – Žiadosť o zámenu pozemkov – PaedDr. Vladimír Mihálik a Mgr. Helena Miháliková.
Starosta obce predložil poslancom žiadosť PaedDr. Vladimír Mihálika a Mgr. Heleny Mihálikovej na zámenu pozemkov, vytvorených podľa geometrického plánu č. 176/2019, ktorý vyhotovila geodetická kancelária Romana Klču Vrbové, Ing. Veronika Vaňová 29.5.2019 a overila Ing. Eva Gonová na Okresnom úrade Piešťany, katastrálny odbor dňa 6.6.2019 pod číslom 395/2019. Zámena slúži na úpravu hranice medzi pozemkami p.č. 612 registra C KN vo vlastníctve obce Krakovany a pozemkom p.č. 167 registra C KN vo vlastníctve manželov Mihálikových. Rodina Miháliková zamieňa časť 1 a 3 o výmere 2m2 a 3m2 (spolu 5m2), ktoré sa odčleňujú z p.č. 167 a pričleňujú k p.č. 612 vo vlastníctve obce Krakovany. Z parcely č. 612 sa odčleňuje časť 2 o výmere 3m2 a pričleňuje s k p.č. 167 vo vlastníctve rodiny Mihálikovej.
Postupovať sa bude podľa § 9a ods. 8 písm. e) zákona č. 138/1991 Zb. o majetku obcí, prevod vlastníctva majetku z dôvodu hodného osobitého zreteľa. Zdôvodnenie osobitého zreteľa je súvislé zarovnania hranice pozemkov. Vzhľadom k tomu, že na schválenie prevodu majetku z dôvodu osobitého zreteľa je potrebná trojpätinová väčšina všetkých poslancov, poslanci hlasovaním za:5, proti:0, zdržal sa hlasovania:0, nehlasoval:0, túto žiadosť zobrali na vedomie a vrátia sa k nej na najbližšom zasadnutí obecného zastupiteľstva.
K bodu č. 7 – Predajňa potravín Stráže.
Na zasadnutie OZ 23.5.2019 bola predložená žiadosť spoločnosti NEW LIVING o zaradenie pozemku registra C p.č. 97 k.ú. Stráže do zmien a doplnkov územného plánu obce Krakovany. Spoločnosť plánuje z bývalú predajňu potravín COOP Jednota, ktorej sa stali vlastníkmi, prerobiť na rodinný dom. Na tomto zasadnutí sa poslanci dohodli, že zvolajú zasadnutie Majetkovej, stavebnej a finančnej komisie a určia ďalší postup na najbližšom zasadnutí. Spoločnosť s prestavbou začala ešte pred vydaním stanoviska stavebného úradu. Zo záverov komisie vyplynulo, že nesúhlasia so zmenou zaradenia objektu na prestavbu rodinného domu zmenou územného plánu obce Krakovany, nakoľko zhotoviteľ UP už nemôže ďalšiu zmenu urobiť z dôvodu viacnásobnej zmeny UP obce Krakovany. V druhom bode komisia riešila možnosť odkúpenia objektu pre obecné účely. Spoločnosť ponúkla tento objekt za cenu, za ktorú ju ona odkúpila od pána Svetlíka. Aj tu komisia vyslovila záporné stanovisko z dôvodu, že budova bola postavená občanmi obce v akcii „Z“ za bývalého režimu a nešťastnou náhodou sa dostala do vlastníctva spoločnosti COOP Jednota SD a už len z princípu s odkúpením nesúhlasí. Na druhej strane obec teraz nemá na odkúpenie finančné prostriedky. Po dlhej rozprave dal starosta obce hlasovať za neschválenie žiadosti na zmenu UP pre parcelu registra C p.č. 97 , k.ú. Stráže na základe záverov zo Majetkovej, stavebnej a finančnej komisie. Hlasovaním za:5, proti:0, zdržal sa:0, nehlasoval:0, bolo návrh starostu prijatý.
-Kontrolórka obce Ing. Elena Podmaková predložila poslancom na schválenie plán kontrolnej činnosti na 2. polrok 2019. Tento plán kontrolórka predkladá v zmysle ustanovenia § 18f ods. 1 písm. b) zákona č. 369/1990 Zb. o obecnom zriadení. V znení neskorších predpisov. K preloženému návrhu poslanci nemali pripomienky. Starosta obce dal hlasovať. Hlasovaním za:5, proti:0, zdržal sa hlasovania:0, nehlasoval:0, bol plán kontrolnej činnosti kontrolóra na 2. polrok 2019 schválený.
-Zapisovateľka Ing. Emília Knošková predložila poslancom požiadavku na schválenie Výdajne odberných oprávnení. Rozhodnutím č. 38-10/04 Krajský úrad v Trnave zriadil pre obec Krakovany „Výdajňu odberných oprávnení – číslo 11“ v súlade s § 17 ods.) zákona NR SR č. 414/2002 Z.z. Na základe tohto rozhodnutia je potrebné aby výdajňu schválilo aj obecné zastupiteľstvo. Starosta obce dal hlasovať. Hlasovaním za:5, proti:0, zdržal sa hlasovania:0, nehlasoval:0, bola Výdajňa odberných oprávnení č. 11 pre obec Krakovany schválená.
-Zapisovateľka prečítala Žiadosť o zmenu UP obce Krakovany podal pán Bernard Svetlík. V ktorej žiada o zmenu zaradenia časti stavby z nebytových priestorov na bytové priestory. Tu poslanci navrhli postupovať ako v predchádzajúcom prípade predloženú zmenu UP neschváliť. Hlasovaním za:5, proti:0, zdržal sa hlasovania:0, nehlasoval: obecné zastupiteľstvo Žiadosť o zmenu UP na p.č. 89/5 k.ú. Krakovany na účel zmeny nebytovej budovy na rodinný dom neschválilo.
-Mgr. Juraj Filo – dofinancovanie FKK požiadal o zrušenie uznesenia, kde sa schválilo prepis energií na obec Krakovany a schváliť mimoriadne navýšenie dotácie. Starosta obce navrhol, aby sa stretli s účtovníčkou a spoločne našli vyhovujúce riešenie.
Michal Sedlák informoval o prípravách na Župný festival
Slavomír Ťupek informoval o dobrom ohlase na detský festival. Kosenie, či by nebolo dobré dať kosenie aj niekomu cudziemu. Starosta odpovedal, že riešilo sa to týmto systémom v minulom roku a bolo to veľmi drahé.
Peter Seitler sa pýtal, či by nebolo výhodnejšie zbierať plasty do kontajnerov, namiesto vrecového zberu. Na ulici Hoštáky opraviť cestu, ktorá je vo veľmi zlom stave. Odpovedal starosta, že dostal opäť ponuku na frézovaný asfalt z diaľnice, a dalo by sa to urobiť podobným systémom ako na Ulici k Spúšťu. Tiež by sa upravila Školská ulica smerom k tenisovým kurtom a Mlynská ulica.
Uznesenia ZO ZASADNUTIA OBECNÉHO ZASTUPITEĽSTVA v Krakovanoch prijaté dňa 26. júna 2019
Uznesenie č. 36/4/2019
Prítomných: 5 (Filo, Klinovský, Seitler, Sedlák, Ťupek)
Za: 5 (Filo, Klinovský, Seitler, Sedlák, Ťupek)
Uznesenie č. 37/4/2019
Overovateľov zápisnice Mgr. Juraja Filu a Ing. Slavomíra Ťupeka
Uznesenie č. 47/4/2019
Kontrolu uznesení č. 27/3/2019-35/3/2019 zo dňa 23. mája 2019
Uznesenie č. 38/4/2019
VZN č. 1/2019 o výške mesačného príspevku na čiastočnú úhradu výdavkov škôl a školských zariadení na území obce Krakovany
K bodu č. 5 Záverečný účet a výročná správa Obce Krakovany za rok 2018, stanovisko kontrolóra k záverečnému účtu
Uznesenie č. 39/4/2019
Prebytok rozpočtu v sume 8 098,54 EUR zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, upravený (znížený) o účelovo určené nevyčerpané prostriedky (hlavne dotácie) podľa osobitných predpisov v sume
-104 406,47 EUR €, čím vznikol schodok bežného a kapitálového rozpočtu vo výške -96 307,93 €, ktorý bol v roku 2018 vysporiadaný z prostriedkov rezervného fondu cez finančné operácie.
Zostatok finančných operácií podľa § 15 ods. 1 písm. c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov v sume 30 623,98 EUR, navrhujeme použiť na tvorbu rezervného fondu.
Na základe uvedených skutočností navrhujeme tvorbu rezervného fondu za rok 2018 vo výške 30 623,98 EUR.
Stanovisko hlavného kontrolóra k Záverečnému účtu za rok 2018.
Správu audítora k individuálnej účtovnej závierke za rok 2018.
Uznesenie č. 40/4/2019
Výročnú správu za rok 2018
Správu audítora k individuálnej účtovnej závierke a Výročnej správe
Prítomných: 5 (Filo, Klinovský, Sedlák, Seitler, Ťupek)
Za: 5 (Filo, Klinovský, Sedlák, Seitler, Ťupek)
K bodu č. 6 – Žiadosť o zámenu pozemkov – PaedDr. Vladimír Mihálik a Mgr. Helena Miháliková
Uznesenie č. 41/4/2019
Zámenu pozemkov podľa geometrického plánu č. 176/2019, ktorý vyhotovila geodetická kancelária Romana Klču Vrbové, Ing. Veronika Vaňová 29.5.2019 a overila Ing. Eva Gonová na Okresnom úrade Piešťany, katastrálny odbor dňa 6.6.2019 pod číslom 395/2019
K bodu č. 7 – Predajňa potravín Stráže
Uznesenie č. 42/4/2019
Žiadosť o zmenu UP obce Krakovany na p.č. 97 k.ú. Stráže predajňa potravín na základe odporúčania Majetkovej a finančnej komisie z dôvodu, že ďalšia zmena UP obce Krakovany už nie je možná, nakoľko sa územný plán menil viac krát v priebehu krátkeho obdobia.
Uznesenie č. 43/4/2019
Plán kontrolnej činnosti kontrolóra obce na druhý polrok 2019
Uznesenie č. 44/4/2019
Zriadenie Výdajne odberných oprávnení č. 11 pre Obec Krakovany
Prítomných: 5 (Filo, Fořt, Klinovský, Seitler, Šurín, Ťupek
Za: 5 (Filo, Fořt, Klinovský, Seitler, Šurín, Ťupek
Uznesenie č. 45/4/2019
Žiadosť o zmenu UP na p.č. 89/5 k.ú. Krakovany na účel zmeny nebytovej budovy na rodinný dom
Uznesenie č. 46/4/2019
Predbežný súhlas na rekonštrukciu MK na Školskej ulici k tenisovému kurtu a Mlynskej ulice a poveruje kanceláriu OcÚ zistiť čo najvýhodnejšie podmienky získania materiálu.
Uznesenie č. 48/4/2019
Prítomných:5 (Filo, Fořt, Klinovský, Seitler, Šurín, Ťupek
V Krakovanoch 26. júna 2019
19. júla 2019 in Zápisnice	by Juraj Filo
04 Dní 17 Hodín 07 Minút 08 Sekúnd